Na temelju članka 58. i članka 118. Zakona o odgoju i obrazovanju u osnovnoj i srednjoj školi (NN. br.87/08., 86/09., 92/10., 105/10., 90/11., 5/12.,16/12., 86/12., 126/12., 94/13., 152/14, 07/17, 68/18, 98/19 i 64/20) i članka 58. Statuta OŠ Franka Lisice Polača, Polača, Školski odbor na sjednici održanoj dana 02. travnja 2021. godine nakon provedene rasprave na Učiteljskom vijeću, Vijeću roditelja i Vijeću učenika, donosi

**IZMJENE I DOPUNE E T I Č K O G K O D E K S A**

**NEPOSREDNIH NOSITELJA**

**ODGOJNO – OBRAZOVNE DJELATNOSTI U OSNOVNOJ ŠKOLI**

**FRANKA LISICE POLAČA**

**Članak 1.**

U Etičkom kodeksu neposrednih nositelja odgojno-obrazovnih djelatnika u Osnovnoj školi Franka Lisice Polača članak 23. mijenja se i glasi:

„Povreda odredbi ovog Etičkog kodeksa smatra se lakšom ili težom povredom profesionalnih obveza, za koje će osoba za koju je utvrđeno da ih je počinila odgovarati u skladu sa zakonskim odredbama.

U slučaju povrede odredbi ovog Etičkog kodeksa kao i drugih pitanja koja se tiču Etičkog kodeksa postupak provodi ravnatelj Škole odnosno Povjerenstvo koje imenuje Učiteljsko vijeće na rok koji odredi Učiteljsko Vijeće“.

**Članak 2.**

Iza članka 23. dodaje se članak 23. a i glasi:

„U slučaju opravdane sumnje odnosno prijave o povredi ovog Etičkog kodeksa ravnatelj Škole odnosno Povjerenstvo iz članka 1. Izmjena i dopuna Etičkog kodeksa provest će postupak utvrđivanja odgovornosti konkretne osobe odnosno osoba najkasnije u roku od 15 dana od dana primitka prijave odnosno pritužbe.

U provođenju postupka Povjerenstvo odnosno ravnatelj Škole zatražit će pisane izjave svih osoba na koje se odnosi prijava kao i eventualnih svjedoka.“

**Članak 3.**

Iza članka 23. a dodaje se članak 23. b i glasi:

„U slučaju utvrđene povrede odredbi ovog Etičkog kodeksa ravnatelj Škole izreći će pisano upozorenje.

U slučaju teže ili teške povrede odredbi ovog Etičkog kodeksa ravnatelj će izvršiti prijavu nadležnim službama ili otkazati ugovor o radu osobi za koju je utvrđena teška povreda odredbi ovog Etičkog kodeksa.“

**Članak 4.**

Ostale odredbe Etičkog kodeksa neposrednih nositelja odgojno-obrazovne djelatnosti

ostaju nepromijenjene.

**Članak 5.**

Ovaj Etički kodeks neposrednih nositelja odgojno-obrazovnih djelatnosti stupa na snagu danom objave na oglasnoj ploči Škole.

Predsjednica Školskog odbora:

Ivana Peraić, dipl. učiteljica

Etički kodeks je objavljen na oglasnoj ploči Škole dana 06. travnja 2021. godine.

Ravnatelj:

Mate Bobanović, prof.

KLASA: 003-05/21-01/03

URBROJ:2198-1-36-21-01

Polača, 06. travnja 2021. godine